Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 698/2009

**1016a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa  mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **1016**)v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa  mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **1016**)(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 15. apríla 2009 č. 1351 pridelila vládny návrh zákona, ktorým sa  mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **1016**) na prerokovanie v druhom čítaní vo výboroch do 10. júna 2009 a  v gestorskom výbore do 12. júna 2009:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Výbory o návrhu rokovali a prijali nasledovné závery:

* Ústavnoprávny výbor Národnej rady Slovenskej republiky o návrhu rokoval 9. júna 2009 a uznesením č. 639 odporúčal Národnej rade Slovenskej republiky návrh zákona schváliť.
* Výbor Národnej rady Slovenskej republiky pre hospodársku politiku o návrhu rokoval dva krát. 9. júna 2009 neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny prítomných členov výboru podľa § 52 ods. 4 rokovacieho poriadku a  čl. 84 ods. 2 Ústavy Slovenskej republiky v znení neskorších predpisov. Druhý krát 16. júna 2009 a uznesením č. 518 odporučil návrh zákona schváliť.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V názve návrhu zákona sa slová „zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov“ nahrádzajú slovami „niektorých zákonov“.

Ide o legislatívno-technickú úpravu názvu vládneho návrhu zákona vyvolanú vložením nových čl. III a IV do uvedeného návrhu.

**Výbor NR SR pre hospodársku politiku**

***Gestorský výbor odporúča schváliť***

1. V čl. I v 1. bode v poznámke pod čiarou k odkazu 4a sa slová „č. xxx/2009 Z. z.“ nahrádzajú slovami „č. 140/2009 Z. z.“

a súčasne v čl. I v 3. bode v poznámke pod čiarou k odkazu 8a sa slová „č. xxx/2009 Z. z.“ nahrádzajú slovami „č. 140/2009 Z. z.“

a zároveň v čl. I v 55. bode v poznámkach pod čiarou k odkazom 34a a 34c sa slová „č. xxx/2009 Z. z.“ nahrádzajú slovami „č. 140/2009 Z. z.“.

Dopĺňa sa číslo nariadenia vlády.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 1. bod vkladá nový 2. a 3.bod, ktoré znejú:

„2. V § 9 ods. 1, § 10 ods. 1 úvodnej vete a § 11 úvodnej vete sa slová „§ 18 ods. 6, 10 a 17“ nahrádzajú slovami „§ 18 ods. 6, 13 a 20“.

 3. V § 12 ods. 1 úvodnej vete, ods. 3 písm. b) a ods. 6 písm. a), § 13 ods. 1 písm. a) a § 107 ods. 11 písm. b) a ods. 12 sa slová „§ 18 ods. 10 a 17“ nahrádzajú slovami „§ 18 ods. 13 a 20“.“.

Nasledujúce body sa prečíslujú.

 Legislatívno-technická úprava vnútorných odkazov v nadväznosti na doplnenie § 18 v čl. I v 15. a 16, bode.

**Výbor NR SR pre hospodársku politiku**

***Gestorský výbor odporúča schváliť***

1. V čl. I  7. bode sa vypúšťajú slová „a poznámka pod čiarou k odkazu 8a sa vypúšťa“.

Nové znenie poznámky pod čiarou k odkazom 8a je ustanovené v čl. I 3. bode, preto ju nemožno ďalším bodom vypúšťať.

**Ústavnoprávny výbor NR SR**

***Gestorský výbor odporúča schváliť***

1. V čl. I 12. bode sa slová „V § 16c úvodnej vete, § 50 ods. 21“ nahrádzajú slovami „V § 16c ods. 2, § 50 ods. 1“.

Platný § 16c nemá úvodnú vetu a § 50 nemá odsek 21.

**Ústavnoprávny výbor NR SR**

***Gestorský výbor odporúča schváliť***

1. V čl. I sa za 12. bod vkladá nový 13. bod, ktorý znie:

„13. V § 16c ods. 3 sa slová „tretích krajín“ nahrádzajú slovami „tretích štátov“.

Nasledujúce body sa prečíslujú.

Legislatívno-technická úprava v nadväznosti na zavedenie legislatívnej skratky „tretí štát“ v čl. I v 6. bode.

**Výbor NR SR pre hospodársku politiku**

***Gestorský výbor odporúča schváliť***

1. V čl. I 13. bode predvetie znie:

„Za § 16c sa vkladá § 16d, ktorý vrátane označenia novej šiestej hlavy znie:“.

Je potrebné spresniť, že ide o vloženie nadpisu novej hlavy a nie vkladaného paragrafu.

**Ústavnoprávny výbor NR SR**

***Gestorský výbor odporúča schváliť***

1. V čl. I sa za 13. bod vkladá nový 14. a 15. bod, ktoré znejú:

„14. V § 18 ods. 2 a § 19 ods. 2 prvej vete sa na konci bodka nahrádza bodkočiarkou a pripájajú sa tieto slová: „povolenie sa nevyžaduje v prípade, ak ide o prestavbu vozidla montážou plynového zariadenia, ktoré má udelenú správu o homologizácii typu podľa podmienok ustanovených osobitným predpisom4) (pre retrofitné systémy).“

15. V § 18 ods. 4 písm. d) sa vypúšťa bodkočiarka a text za bodkočiarkou.“.

Nasledujúce body sa prečíslujú.

Ide o zjednodušenie procesu schvaľovania hromadných prestavieb typu vozidiel, u ktorých bude vykonaná montáž plynového zariadenia schváleného podľa predpisu EHK OSN č. 115.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 14. bod vkladá nový 15. bod, ktorý znie:

„15. V § 18 ods. 7 písm. c) a § 20 ods. 2 písm. d) sa na konci bodka nahrádza bodkočiarkou a pripájajú sa tieto slová: „toto sa nevyžaduje v prípade, ak ide o prestavbu vozidla montážou plynového zariadenia, ktoré má udelenú správu o homologizácii typu podľa podmienok ustanovených osobitným predpisom4) (pre retrofitné systémy.“.

Nasledujúce body sa prečíslujú.

Ide o zjednodušenie procesu schvaľovania hromadných prestavieb typu vozidiel, u ktorých bude vykonaná montáž plynového zariadenia schváleného podľa predpisu EHK OSN č. 115.

**Výbor NR SR pre hospodársku politiku**

***Gestorský výbor odporúča schváliť***

1. V čl. I 19. a 20. bode sa navrhované znenie odseku 9 v 19. bode presunie do novelizačného 20. bodu, vrátane primeranej zmeny predvetí týchto bodov.

Platný § 20, ktorý je týmito bodmi novelizovaný má len osem odsekov a preto je potrebné odsek 9 doplniť a nie meniť.

**Ústavnoprávny výbor NR SR**

***Gestorský výbor odporúča schváliť***

1. V čl. I 21. bode úvodná veta znie: „Za § 20 sa vkladá § 20a, ktorý vrátane označenia novej siedmej hlavy znie:“. A označenie hlavy sa mení z „ỒSMA HLAVA“ na „SIEDMA HLAVA“.

Je potrebné spresniť, že ide o vloženie nadpisu novej hlavy a nie vkladaného paragrafu. A zároveň sa mení označenie hlavy zohľadňujúc platné znenie druhej časti zákona vo väzbe na 21. novelizačný bod.

**Ústavnoprávny výbor NR SR**

***Gestorský výbor odporúča schváliť***

1. V čl. I 25. bod znie:

„25. V § 21 odsek 6 znie:

„(6) Najväčšie prípustné rozmery vozidiel a jazdných súprav, najväčšie prípustné hmotnosti vozidiel a jazdných súprav, ďalšie technické požiadavky na vozidlá a jazdné súpravy v súvislosti s hmotnosťami a rozmermi a označovanie vozidiel a jazdných súprav ustanoví nariadenie vlády.“.

Upresňuje sa splnomocňovacie ustanovenie vzhľadom na vypracovaný návrh nariadenia vlády*.*

**Výbor NR SR pre hospodársku politiku**

***Gestorský výbor odporúča schváliť***

1. V čl. I 28. bode poznámka pod čiarou „13a“ sa označuje ako „13c“ vrátane odkazu na ňu v § 24a ods. 7.

 Poznámka 13a už bola vložená (pozri čl. I 26. bod).

**Ústavnoprávny výbor NR SR**

***Gestorský výbor odporúča schváliť***

1. V čl. I sa za 28. bod vkladá nový 29. až 31. bod, ktoré znejú:

„29. V § 25 ods. 2 sa vypúšťa tretia veta.“.

Ide o duplicitné ustanovenie nadväzujúce na platnosť osvedčenia o akreditácii, ktoré je tiež časovo obmedzené a súvisiace s vypustením § 34 ods. 4 písm. d).

„30. V § 27 odsek 2 znie:

„(2) Požiadavka finančnej spoľahlivosti na vykonávanie činnosti technickej služby podľa § 25 ods. 1 písm. a) až d) je splnená preukázaním čistého obchodného imania účtovnej jednotky najmenej vo výške 100 000 eur a na vykonávanie technickej služby podľa § 25 ods. 1 písm. e) preukázaním čistého obchodného imania účtovnej jednotky najmenej vo výške 50 000 eur.“.

Ustanovuje sa výška finančnej spoľahlivosti v eurách. Nižšia výška finančnej spoľahlivosti na vykonávanie činnosti technickej služby montáže plynových zariadení je odôvodnená celkovým počtom výkonov prestavieb, a tým i príjmov technickej služby na dlhodobé udržanie kritérií vyplývajúcich zo zákona.

„31. V § 34 ods. 4 sa vypúšťa písmeno d).“.

Ide o legislatívno-technickú úpravu v súvislosti s vypustením tretej vety v § 25 ods. 2.

 Nasledujúce body sa prečíslujú.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 31. bod vkladá nový 32. a 33.bod, ktoré znejú:

„32. V 38 ods. 7 sa slová „3 000 000 Sk“ nahrádzajú slovami „100 000 eur“.

Ide o prepočet výšky finančnej spoľahlivosti zo slovenských korún na eurá.

„33. V § 44 ods. 3 písmeno i) znie:

„i) kontrolný technik vykonal technickú kontrolu bez pristaveného vozidla alebo mimo ustanovených priestorov,“.

Na základe kontrol vykonaných štátnym dozorom sa navrhuje zrušiť kontrolnému technikovi osvedčenie, ak vykoná technickú kontrolu bez pristaveného vozidla alebo mimo priestoru stanice technickej kontroly alebo priestoru určeného pre mobilnú stanicu technickej kontroly.

Nasledujúce body sa prečíslujú.

**Výbor NR SR pre hospodársku politiku**

***Gestorský výbor odporúča schváliť***

1. V čl. I pred 36. bodom sa označenie bodov 40 až 43 primerane opraví.

Oprava chybného označenia bodov.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 37. bod vkladá nový 38. bod, ktorý znie:

„38. V § 56 ods. 7 a § 73 ods. 7 sa slová „1500 000 Sk“ nahrádzajú slovami „50 000 eur“.

 Nasledujúce body sa prečíslujú.

Ide o prepočet výšky finančnej spoľahlivosti zo slovenských korún na eurá.

**Výbor NR SR pre hospodársku politiku**

***Gestorský výbor odporúča schváliť***

1. V čl. I 38. bode sa slová „V § 56 ods. 14“ nahrádzajú slovami „V § 56 ods. 12“.

 Odsek 14 v platnom znení § 56 neexistuje.

**Ústavnoprávny výbor NR SR**

***Gestorský výbor odporúča schváliť***

1. V čl. I sa za 39. bod vkladá nový 40. bod, ktorý znie:

„40. V § 62 ods. 3 písmeno i) znie:

„i) technik emisnej kontroly vykonal emisnú kontrolu bez pristaveného vozidla alebo mimo ustanovených priestorov,“.

Nasledujúce body sa prečíslujú.

Na základe kontrol vykonaných štátnym dozorom sa navrhuje zrušiť technikovi emisnej kontroly osvedčenie, ak vykoná emisnú kontrolu bez pristaveného vozidla alebo mimo priestoru pracoviska emisnej kontroly alebo priestoru určeného pre mobilné pracovisko emisnej kontroly.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 47. bod vkladá nový 48. bod, ktorý znie:

„48. V § 79 ods. 3 písmeno k) znie:

„k) technik kontroly originality vykonal kontrolu originality bez pristaveného vozidla alebo mimo ustanovených priestorov,“.

Nasledujúce body sa prečíslujú.

Na základe kontrol vykonaných štátnym dozorom sa navrhuje zrušiť technikovi kontroly originality osvedčenie, ak vykoná kontrolu originality bez pristaveného vozidla alebo mimo priestoru pracoviska kontroly originality alebo priestoru určeného pre mobilné pracovisko kontroly originality.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 53. bod vkladá nový 54. bod, ktorý znie:

„54. V § 87 ods. 7 sa slová „1 500 000 Sk“ nahrádzajú slovami „25 000 eur“.

Nasledujúce body sa prečíslujú.

Ustanovuje sa výška finančnej spoľahlivosti v eurách. Nižšia výška finančnej spoľahlivosti na vykonávanie činnosti pracoviska montáže plynových zariadení je odôvodnená celkovým počtom výkonov prestavieb.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 75. bod vkladá nový 76. bod, ktorý znie:

„76. V § 109 ods. 2 písm. b) sa slová „dvanásteho bodu a písm. p)“ nahrádzajú slovami „šestnásteho a dvadsiateho prvého bodu“.

Nasledujúce body sa prečíslujú.

Legislatívno-technická úprava v nadväznosti na zmenu v § 99 v čl. I v 55. bode.

**Výbor NR SR pre hospodársku politiku**

***Gestorský výbor odporúča schváliť***

1. V čl. I sa za 78. bod vkladá nový 79. bod, ktorý znie:

„79. V § 112 ods. 2 sa slová „§ 18 ods. 12, 14 a 15“ nahrádzajú slovami „§ 18 ods. 15, 17 a 18“.

Nasledujúce body sa prečíslujú.

Legislatívno-technická úprava vnútorných odkazov v nadväznosti na doplnenie § 18 v čl. I v 15. bode.

**Výbor NR SR pre hospodársku politiku**

***Gestorský výbor odporúča schváliť***

1. V čl. I v 79. bode v § 112b sa vypúšťa odsek 5.

Znenie odseku 5 sa vypúšťa, pretože problematika je čiastočne riešená v zákone č. č. 8/2009 Z. z. o cestnej premávke a o zmene a doplnení niektorých zákonov.

**Výbor NR SR pre hospodársku politiku**

***Gestorský výbor odporúča schváliť***

1. V čl. I v 79. bode § 112c znie:

„Poverenia vydané na vykonávanie činnosti technickej služby technickej kontroly vozidiel, technickej služby emisnej kontroly motorových vozidiel, technickej služby kontroly originality vozidiel a technickej služby montáže plynových zariadení zostávajú naďalej v platnosti.“.

V nadväznosti na vypustenie tretej vety z § 25 ods. 2 sa upravuje čas platnosti doterajších poverení na vykonávanie činnosti technickej služby podľa § 25 ods. 1 písm. b), c), d) a e).

**Výbor NR SR pre hospodársku politiku**

***Gestorský výbor odporúča schváliť***

1. V čl. I 80. bod znie:

„80. V § 113 sa vypúšťajú slová „§ 18 ods. 19, § 20 ods. 8“ a za slová „§ 85 ods. 3“ sa vkladá čiarka a slová „§ 85a ods. 9, § 85b ods. 2“.“.

Upresnenie aj v nadväznosti na vypustenie doterajších splnomocnení z § 18 a 20.

**Výbor NR SR pre hospodársku politiku**

***Gestorský výbor odporúča schváliť***

1. V čl. I v 81. bode sa v 2. bode na konci pripájajú tieto slová: „a smernice Rady 2006/103/ES z 20. novembra 2006 (Ú. v. EÚ L 363, 20. 12. 2006).“.

Doplnenie smernice Rady 2006/103/ES, ktorá novelizuje smernicu Rady 1999/37/ES z 29. apríla 1999 o registračných dokumentoch pre vozidlá.

**Výbor NR SR pre hospodársku politiku**

***Gestorský výbor odporúča schváliť***

1. V čl. II 1. bode v položke 67 označenie písmena „q“ sa mení na „p“

Zachovanie abecedného poradia písmen tejto položky sadzobníka.

**Ústavnoprávny výbor NR SR**

*Gestorský výbor odporúča schváliť*

1. V čl. II 4. bode sa slová „č. .../2009 Z. z.“ nahrádzajú slovami „č. 140/2009 Z. z.“.

 Uvedenie príslušného čísla predpisu.

**Ústavnoprávny výbor NR SR**

***Gestorský výbor odporúča schváliť***

1. V čl. II sa za 8. bod vkladá nový 9. bod, ktorý znie:

„9. V sadzobníku správnych poplatkov v časti VI DOPRAVA v položke 76 v poznámkach sa vypúšťa prvý bod a súčasne sa zrušuje označenie druhého bodu.“.

Nasledujúce body sa prečíslujú.

Legislatívno-technická úprava súvisiaca s úpravou vykonanou v čl. II v 8. bode.

**Výbor NR SR pre hospodársku politiku**

***Gestorský výbor odporúča schváliť***

1. V čl. II 10. bode v položke 78b sa slová „b) zmenu v osvedčení“ sa nahrádzajú slovami „c) zmenu v osvedčení“.

Zachovanie abecedného poradia písmen tejto položky sadzobníka.

**Ústavnoprávny výbor NR SR**

***Gestorský výbor odporúča schváliť***

1. V čl. II sa za 10. bod dopĺňa nový 11. bod, ktorý znie:

„11. V sadzobníku správnych poplatkov v časti VI DOPRAVA položka 83 znie:

„Položka 83

a) Povolenie úplnej uzávierky diaľnice alebo rýchlostnej cesty 464,50 eura

b) Povolenie čiastočnej uzávierky diaľnice alebo rýchlostnej cesty 331,50 eura

c) Povolenie uzávierky, prípadne obchádzky ciest I.

 a II. triedy 165,50 eura

d) Povolenie o zmenu termínu úplnej alebo čiastočnej

 uzávierky diaľnice alebo rýchlostnej cesty 99,50 eura

e) Povolenie uzávierky, prípadne obchádzky ciest III.

 triedy a miestnych komunikácií 66 eur

 f) Povolenie o zmenu termínu uzávierky, prípadne obchádzky

 ciest I., II., III triedy a miestnych komunikácií. 33 eur.“.

V písmenách a), b) a d) sa dopĺňajú slová „rýchlostnej cesty“, pretože s účinnosťou od 1. februára 2009 možno cesty, ktorých zoznam je uvedený v prílohe č. 2 k zákonu č. 135/1961 Zb. o pozemných komunikáciách (cestný zákon) v znení zákona č. 8/2009 Z. z., vyznačiť dopravnými značkami už ako rýchlostné cesty. Preto aj uzávierku bude potrebné povoľovať už na rýchlostnej ceste a nie na ceste I. triedy, ako to bolo doteraz.

Nový poplatok v písmene f) reaguje na prípady, kedy nie je možné zo strany žiadateľa dodržať termín uzávierky prípadne obchádzky, a preto musí požiadať o zmenu termínu. U diaľnic je vydanie povolenia spoplatnené, preto sa navrhuje spoplatniť vydanie povolenia aj u ostatných pozemných komunikácií.

**Výbor NR SR pre hospodársku politiku**

***Gestorský výbor odporúča schváliť***

1. Za článok II sa vkladajú nové články III a IV, ktoré znejú:

„Čl. III

Zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 664/2007 Z. z., zákona č. 86/2008 Z. z. a zákona č. 435/2008 Z. z. sa mení a dopĺňa takto:

1. V § 2 ods. 1 sa za prvú vetu vkladá nová druhá veta, ktorá znie:

„Ak nie je možné vypočítať mýto elektronicky alebo na základe elektronicky získaných údajov, môže sa mýto vypočítať náhradným spôsobom.“.

1. V § 2 ods.1 sa za slová „bankovým prevodom“ vkladá čiarka a slová „alebo platobnou kartou“ sa nahrádzajú slovami „platobnou kartou alebo iným spôsobom schváleným správcom výberu mýta“.
2. V § 3 ods. 1 sa vypúšťajú slová „(ďalej „len platiteľ mýta“)“.
3. V § 3 ods. 2 úvodná veta znie: „Prevádzkovateľ vozidla a vodič vozidla sú povinní“.
4. V § 6 ods. 2 sa za slová „bankovým prevodom“ vkladá čiarka a slová „alebo platobnou kartou“ sa nahrádzajú slovami „platobnou kartou alebo iným spôsobom schváleným správcom výberu mýta“.
5. V § 6 ods. 4 sa za slová „osobné údaje“ vkladajú slová „prevádzkovateľa vozidla, ak ide o fyzickú osobu, splnomocneného zástupcu prevádzkovateľa vozidla a“ a za slovo „priezvisko“ sa vkladajú slová „dátum narodenia,“.
6. V § 6 ods. 6 sa slová „platitelia mýta“ nahrádzajú slovami „prevádzkovateľ vozidla alebo vodič vozidla“.
7. V § 7 ods. 6 písm. c) sa slová „platiteľ mýta“ nahrádzajú slovami „prevádzkovateľ vozidla alebo vodič vozidla“.
8. V § 9 ods. 3 písmeno a) znie:

„a) podrobnosti o právach a povinnostiach

1. prevádzkovateľov vozidiel a vodičov vozidiel podliehajúcich mýtu podľa § 2 ods. 2,
2. prevádzkovateľov vozidiel a vodičov vozidiel oslobodených od mýta podľa § 4 ods. 1
3. správcu výberu mýta a ním poverenej osoby
4. osoby poverenej správcom výberu mýta podľa § 6 ods. 1.“.
5. V § 9 ods. 3 písm. d) sa slová „platiteľov mýta“ nahrádzajú slovami „prevádzkovateľov vozidiel“.
6. V § 9 ods. 3 písmeno f) znie:

 „f) náležitosti reklamačného poriadku,“.

1. V § 9 sa odsek 3 dopĺňa písmenami g) a h), ktoré znejú:

„g) podrobnosti o pravidlách výpočtu a výberu mýta v niektorých osobitných prípadoch užívania vymedzených úsekov ciest,

 h) podrobnosti o náhradnom výpočte mýta.“.

Zákon č. 25/2007 Z. z. elektronickom výbere mýta za užívanie vymedzených úsekov pozemných komunikácií v znení neskorších predpisov sa novelizuje z dôvodu prípravy Mýtneho poriadku, ktorý bude vydaný vyhláškou Ministerstva dopravy, dopravy, pôšt a telekomunikácií SR.

Čl. IV

Zákon č. 639/2004 Z. z. o Národnej diaľničnej spoločnosti a o zmene a doplnení zákona č. 135/1961 Zb. o pozemných komunikáciách (cestný zákon) v znení neskorších predpisov v znení neskorších predpisov sa mení takto:

1. V § 6 ods. 2 sa slová „do vlastníctva štátu“ nahrádzajú slovami „do svojho vlastníctva“.
2. V § 6 sa vypúšťajú odseky 3 a 4.“.
3. V § 13 ods. 2 sa slová „§ 2 ods. 3, § 4 ods. 1 a § 6 ods. 3“ sa nahrádzajú slovami „§ 2 ods. 3 a § 4 ods. 1“.

Doterajší článok III sa označuje ako článok V.

Zmenou ustanovenia dôjde k zjednodušeniu postupu pri vyporiadavaní nehnuteľností, ktoré sú zastavané diaľnicami. Nebude potrebné realizovať prevod do správy MDPT SR, ale bude realizovaný z tretích osôb priamo na NDS a.s.

**Výbor NR SR pre hospodársku politiku**

***Gestorský výbor odporúča schváliť***

1. V čl. III, (čl. I.) sa slová „1. augusta“ nahrádzajú slovami „1. septembra“ a súčasne v čl. I v 79. bode v názve prechodných ustanovení sa slová „1. augusta“ nahrádzajú slovami „1. septembra“, v § 112b ods. 4 sa slová „1. augustom“ nahrádzajú slovami „1. septembrom“, v § 112c sa slová „1. augustom“ nahrádzajú slovami „1. septembrom“ a v § 112d sa slová „1. augustom“ nahrádzajú slovami „1. septembrom“ a slová „1. augusta“ sa nahrádzajú slovami „1. septembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 34** hlasovať spoločne s odporúčaním **s c h v á l i ť;**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa  mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **1016**)

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa  mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **1016a**)v druhom čítaní bola schválená uznesením zo 16. júna 2009 č. 533.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 16. júna 2009

Maroš **K o n d r ó t**

predseda Výboru NR SR pre

hospodársku politiku